परिचय सम्मेलन कल, तैयारियां पूरी
सर्वब्राह्मण महासभा समिति की ओर से 26 दिसंबर को बूंदी में राज्य स्तरीय युवक-युवती परिचय सम्मेलन आयोजित किया जा रहा है। इसे लेकर समिति द्वारा सभी तैयारियां पूरी कर ली गई हैं। रिलायंस पेट्रोल पंप के समीप स्थित हरियाली मेरिज गार्डन में युवक-युवती परिचय सम्मेलन युवा मिलन 2015 स्मारिका विमोचन समारोह आयोजित होगा। कार्यक्रम संयोजक घनश्याम दुबे एवं जिलाध्यक्ष मिथलेश दाधीच ने गुरुवार को आयोजित पत्रकार वार्ता में कहा कि स्मारिका प्रकाशन के लिए 525 प्रविष्टियां प्राप्त हुई हैं। प्रदेशभर से इस कार्यक्रम में ब्राह्मण समाज के लोग भाग लेंगे। युवक-युवतियों के अलावा विधवा, परित्यक्ता, विधुर, निशक्तजनों को भी शामिल किया है। सुबह 11.30 बजे सम्मेलन शुरू होगा। समिति द्वारा यहां आने वाले लोगों के ठहरने की सभी व्यवस्था की गई है। रेलवे स्टेशन, बस स्टैंड पर बैनर लटकाए जाएंगे। साथ ही वहां बसें भी खड़ी रहेंगी जो आने वाले लोगों को कार्यक्रम स्थल तक पहुंचाएगी। व्यवस्थाओं के लिहाज से जिम्मेदारियां बांटी गई हैं। कार्यक्रम में पूर्व मंत्री घनश्याम तिवारी, राज्य महिला आयोग अध्यक्ष सुमन शर्मा, आरएस जैमिनी, हनुमान चोटिया, जगन्नाथ शर्मा, श्यामसुंदर वशिष्ठ, सरस्वती देवी गौड़, मधुसूदन शर्मा, विधायक संदीप शर्मा, अशोक डोगरा, राष्ट्रीय महिला आयोग की पूर्व अध्यक्ष ममता शर्मा, पूर्व विधायक हरिमोहन शर्मा, ओमप्रकाश शर्मा, राजेंद्र शर्मा, डॉ. लखन शर्मा आदि मौजूद रहेंगे। कार्यक्रम में भामाशाहों, प्रतिभाओं का सम्मान होगा। डॉ. अनुज्ञा शर्मा का भी सम्मान होगा। प्रेसवार्ता में कार्यकारी अध्यक्ष बृजमोहन शर्मा, हरिनारायण शर्मा, गिरधर गोपाल ओझा, नरेंद्र तिवारी, हनुमान सहाय शर्मा, नूतन तिवारी, लोकेश शर्मा, संजय शर्मा आदि मौजूद रहे।
बूंदी. परिचय सम्मेलन की जानकारी देते पदाधिकारी।
hin_Deva hin_Deva hin_Deva